Diari Oficial de la Generalitat Valenciana


Sumari del DOGV 9349, del 27-05-2022 (2022/4730)

RESOLUCIÓ de 18 de maig de 2022, de la Direcció General de Ports, Aeroports i Costes, per la qual es modifica la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2022, convocada per la Resolució de 21 de desembre de 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9349

Data del DOGV
:   27-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4730


Data del document
:   18-05-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * examen

RESOLUCIÓ de 18 de maig de 2022, de la Direcció General de Ports, Aeroports i Costes, per la qual es modifica la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2022, convocada per la Resolució de 21 de desembre de 2021. [2022/4730]  
Mitjançant Resolució de 21 de desembre de 2021, de la Conselleria de Política Territorial, Obres Públiques i Mobilitat (DOGV 9249, 04.01.2022), es va aprovar la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2022, fent ús de les facultats disposades en l'article 49.3.6é de l'Estatut d'Autonomia de la Comunitat Valenciana, aprovat per Llei orgànica 1/2006, de 10 d'abril, i d'acord amb el Reial decret 1952/1996, de 23 d'agost, sobre traspàs de funcions i serveis de l'Administració de l'Estat a la Comunitat Valenciana, publicat en el Diari Oficial de la Generalitat Valenciana de 24 de setembre de 1996.  
  
Raons organitzatives i d'eficiència en la gestió fan necessari implementar una sèrie de modificacions en la base novena, relativa al tribunal, i en la base deu, relativa als resultats dels exàmens.  
Així, s'han produït en dates recents, diversos actes administratius que han comportat l'alta o canvi en la situació laboral de determinats membres que formaven part del tribunal esmentat, així com del personal adscrit a la Direcció General de Ports, Aeroports i Costes, la qual cosa aconsella abordar l'actualització de la composició del tribunal.  
  
Per tot l'anterior, i fent ús de les facultats conferides en virtut del que es disposa en l'article 13 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, pel qual s'atribueix a la Direcció General de Ports, Aeroports i Costes la gestió de competències de la Generalitat en matèria de titulacions nauticoesportives, així com de conformitat amb el Reial decret 1952/1996, de 23 d'agost, sobre traspàs de funcions i serveis de l'Administració de l'Estat a la Comunitat Valenciana, resolc:  
  
Primer  
Rellevar en els càrrecs de membres del tribunal per a avaluar els exàmens teòrics per a l'obtenció de títols nàutics per al govern d'embarcacions de recreació per a l'any 2022 aprovats mitjançant la Resolució de 21 de desembre de 2021, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2022, les persones següents:  
Vocal titular: Miguel Bru Sales.  
Vocal titular: Natacha Jaimovitch Pérez.  
Vocal titular: Héctor Menchén Fernández.  
  
Segon  
Modificar la base novena, de l'apartat únic de la Resolució de 21 de desembre de 2021, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2022, relativa al tribunal, la qual queda redactada del següent tenor literal:  
  
«Novena. Tribunal  
9.1. La directora general de Ports, Aeroports i Costes nomena com a tribunal per a avaluar els exàmens citats, els membres següents:  
  
Tribunal titular:  
Presidenta: Pilar Álvarez Montero.  
Secretària: Nuria García Pastor.  
Vocals:  
- Teresa Díaz Galindo.  
- Emilio Antonio López Larrubia.  
- Jorge Devís Ayza.  
  
Tribunal suplent  
President: Antonio García Benito.  
Secretari: Francisco Orts Tormos.  
Vocals:  
- Juan Pérez Cots.  
- Agustín Lloret Soler.  
- Jesús Pedro García Saiz.  
9.2. Els membres dels tribunals i el personal auxiliar d'examen tindran dret a l'abonament de les indemnitzacions per assistències, d'acord amb el que estableix la normativa vigent.»  
  
Tercer  
Modificar la base deu, de l'apartat únic, de la Resolució de 21 de desembre de 2021, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2022, relativa als resultats dels exàmens, la qual queda redactada del següent tenor literal:  
  
  
«Deu. Resultats dels exàmens  
10.1. Finalitzats els exàmens es publicaran tots els enunciats dels exàmens realitzats en la convocatòria en curs. S'obrirà un termini de 5 dies naturals per a formular al·legacions relacionades amb l'enunciat de les preguntes i les seues respostes. Una vegada contestades les al·legacions, es publicarà la plantilla de preguntes i respostes definitives, i es procedirà a continuació a corregir els exàmens. La publicació de les preguntes i respostes definitives, així com de les qualificacions provisionals, es farà mitjançant la publicació en el tauler d'anuncis de les dependències de la Subdirecció General de Ports, Aeroports i Costes a Alacant, així com en la pàgina web de la Generalitat www.politicaterritorial.gva.es/web/actividades-nauticas, de la Conselleria de Política Territorial, Obres Públiques i Mobilitat.  
Una vegada transcorregut este termini, no s'admetran sol·licituds de revisions de preguntes ni respostes relatives al contingut dels exàmens, ni es tindran en compte les al·legacions formulades, sense perjudici dels recursos que els interessats puguen interposar contra els resultats finals de les proves.  
10.2. Les reclamacions hauran de dirigir-se al president del tribunal i es podran presentar en els llocs indicats en la base 3.2 de la present convocatòria. En la sol·licitud es farà constar el nom i cognoms de la persona que ha realitzat l'examen, el seu DNI, adreça i número de telèfon, examen realitzat i data de la convocatòria. Es desestimaran d'ofici les reclamacions que no complisquen estos requisits.  
10.3. Contra els resultats de la revisió d'exàmens i al·legacions podrà interposar-se recurs d'alçada en el termini d'un mes, segons el que s'ha fixat en l'article 121 i següents de la Llei 39/2015, d'1 d'octubre, del procediment administratiu comú de les administracions públiques, davant la Secretaria Autonòmica d'Obres Públiques, Transport i Mobilitat Sostenible.  
10.4. Ateses i resoltes les revisions d'exàmens, el tribunal elaborarà les actes de qualificacions definitives.  
10.5. Els exàmens es conservaran durant el termini de 12 mesos, comptats des de l'endemà de la data de la seua realització. Transcorregut este termini seran destruïts.»  
La present resolució vigirà des de la seua publicació en el Diari Oficial de la Generalitat Valenciana.  
  
Contra la present resolució, que no esgota la via administrativa, es podrà interposar recurs d'alçada, davant la Secretaria Autonòmica d'Obres Públiques, Transports i Mobilitat Sostenible en el termini d'un mes, comptador des de l'endemà de lapublicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú, sense perjudici que s'utilitze qualsevol altra via que es considere oportuna.  
  
València, 18 de maig de 2022.- La directora general de Ports, Aeroports i Costes: María Luisa Martínez Mora.